מבשלת הגולן

מבשלת הגולן היא מבשלת בוטיק ישראלית.

הקמה ופעילות
המבשלה הוקמה באזור התעשייה בקצרין, בשנת 2006 על ידי חיים אוחיון, נפתלי פינצ'בסקי ושותף שלישי.

מבשלת הגולן היא המבשלה הראשונה ברמת הגולן. ציוד המבשלה יובא מגרמניה. בנוסף שכרה המבשלה את ייעוצו של ברומייסטר מומחה מגרמניה. הבירה מיוצרת ממי מעיין הסלוקיה.

המותג המרכזי של המבשלה הוא "בירה בזלת" על שם הקרקע הבזלתית באזור המבשלה. הבירות משווקות בבקבוקי 330 מ"ל ו-750 מ"ל וכן בחביות עבור ברים ומסעדות.

פרסים 
בשנת 2012 זכתה בירה בזלת דאבל בוק של המבשלה במדליית כסף בתחרות European Beer Star  בקטגוריית German Style Doppelbock.

סוגי הבירות 
בזלת פילזנר 4.9% אלכוהול, לאגר בהירה.
בזלת חיטה 5.1% אלכוהול, בירת חיטה בסגנון באוורי.
בזלת אייל ענברי 6.4% אלכוהול, נוצרה בהשראת שלושה סגנונות אייל: האלט הגרמני (ALT), האייל הבלגי והאייל האירי.
בזלת דאבל בוק 8.0% אלכוהול, לאגר כהה חזקה.
עוג אייל קיצית 4.5% אלכוהול, בירת IPA.
עוג אלון 8.5% אלכוהול, בירת לאגר חזקה מיושנת בחביות עץ אלון.

ראו גם
 בירה בישראל

קישורים חיצוניים
 
 
 בירות ישראליות◂  מבשלת הגולן באתר "בירות"

הערות שוליים

הגולן
רמת הגולן: חברות
קצרין